8ê hezîrane de 20ê ci rojnamegerî 21 kesî ameybî destbendkerdene û hema zî nezaret de yê. Seba rojnamegeranê kurdan her roje paştdayîşî zêdîyenê.
Swîsre de 20 partîyanê sîyasîyan, dezgehanê heqî û rêxistinanê komelê sivîlî yê sey Swîsreyê tevî SOLIFONDS, Mojust International Fondation, medico international schweiz, Plattform fu¨r Frieden und Solidarita¨t, SP Schweiz, Collectif Question Kurde de l'Université de Genève, Basta, Demokratische Juristinnen und Juristen der Schweiz DJS, Solidarité sans frontières, VERT-E-S Suisse venga dewleta tirke da ke wa rojnamegeranê kurdan vera bida.
Metnê vengdayîşî de bale ameye antene ser ke Tirkîya de azadîya îfadekerdişî yena astengkerdene û Tirkîya seba rojnamegeran vurîyaya zîndanêkî. Eşkerayîye de venga Tirkîya ame dayene ke goreyê huqûqê mîyanneteweyî têbigêra û rojnamegeran vera bida.
Beşdaran ra tay kesî wina yê:
"Jean Ziegler, Erica D. Ziegler, Prof. Radha D’Souza, Margaret Owen, Les Lewidow, Siobhan Wall, Juan Gasparini, Desmond Fernandes, Estella Schmid, Cornelia Rohr, Fréderike Geerdink, Engin Sustam, Solange Zongo, Assmaa Shaban, Raquel Vidal, Viviana Fiorentino, Therese Kieran, Ragıp Zarakolu, Lami Ozgen, Miriam Turley, Steve Sweeney''
Kesê ke wazenê tewrê kampanya bibê, eşkenê maîlî bişinê adresê [email protected] yan zî keyepelê https://form.jotform.com/221605337173047  ra formî bigêrê.
